(назив/име и презиме послодавца)

сједиште послодавца

На основу члана 206. став 3. Закона о раду („Службени гласник Републике Српске“, бр. 01/16 и 66/18),

Послодавац (назив/име и презиме послодавца) (у даљем тексту: послодавац) и (име и презиме радника) из (адреса радника: град, улица и број)са завршеном школом/факултетом (назив школе/факултета)и стручним/научним називом (академско/стручно звање/занимање , (у даљем тексту: лице на стручном усавршавању) закључују:

**УГОВОР**

**о стручном усавршавању**

1. Лице на стручном усавршавању се прима на рад ради стручног усавршавања и стицања посебних знања и способности за рад у својој струци.

2. Лице на стручном усавршавању ће усавршавање обавити у периоду од (датум) до (датум).

Усавршавање ће се обављати према програму прописаном у складу са законом или општим актом послодавца, под надзором непосредног руководиоца организационе јединице у којој се обавља одговарајући дио усавршавања.

Након обављеног стручног усавршавања, послодавац издаје потврду о обављеном стручном усавршавању и стицању посебних знања и способности.

3. Лице на стручном усавршавању остварује право на одморе и одсуства и (навести која права лице на стручном усавршавању остварује), те друга права како је регулисано Законом о раду, колективним уговором и правилником о раду послодавца.

4. Послодавац ће, у складу са Законом, лице на стручном оспособљавању осигурати за случај повреде на раду или професионалне болести и уручити му копију пријаве.

5. Послодавац и лице на стручном оспособљавању могу отказати овај уговор и прије истека рока његовог важења ако уговорне стране не извршавају своје обавезе које произилазе из Закона о раду,колективних уговора, општих аката послодавца и овог уговора.

6. Овај уговор престаје да важи истеком рока из тачке 2. овог уговора.

7. Овај уговор закључен је дана (датум) године у (мјесто закључења уговора).

Један примјерак уговора уручен је лицу на стручном усавршавању прије ступања на усавршавање.

Уговорне стране

Лице на стручном За послодавца

 усавршавању